laion/Wikipedia-Exotic huggingface dataset:
פרוטאינוריה

פרוטאינוריה (בשפות רבות: Protein פרוטאין = חלבון, ביוונית: πρώτα פְּרוֹטָה = בעל חשיבות רבה, ούρα אוּרָה = שתן) היא מצב של חלבון רב בתוך השתן. זהו סימן רפואי למחלות ולתופעות שונות בכליות. פרוטאינוריה גורמת לקצף בשתן (אם כי קיימות סיבות נוספות לכך, פרט לפרוטאינוריה). איבחון נעשה באמצעת בדיקה ביוכימית של השתן. בדיקה באמצעות מקלון (סטיק) לבדיקת שתן איננה מדויקת מספיק, ועלולה להיות שלילית במקרים שונים של פרוטאינוריה. הבדיקה המדויקת מבוצעת במעבדה באמצעות אלקטרופורזה של חלבונים - על שתן שנאסף במשך 24 שעות. אובדן חלבון בשתן נגרם עקב בעיה בסינון הדם בכליה, או בספיגת הנוזלים חזרה. פרוטאינוריה יכולה להיגרם עקב מחלות שונות של הכליות, עקב מחלות רבות נוספות (סוכרת, יתר לחץ דם, רעלת הריון ועוד), עקב מצבים רפואיים שונים (כגון התייבשות), עקב תרופות שונות (תרופות אנטיביוטיות ותרופות רבות אחרות) ועקב רעלים שונים. פרוטאינוריה קשה של לפחות 3.5 גרם חלבון ליום - קרויה "שתן בטווח נפרוטי". לעומת זאת "תסמונת נפרוטית" Nephrotic syndrome כוללת שתן נפרוטי, היפואלבומינמיה, היפרליפידמיה ובצקות. פרוטאינוריה רבה עלולה לגרום לירידה ברמת החלבון בדם (היפופרוטאינמיה Hypoproteinemia) מה שעלול להביא לבצקות, נוזלים בחלל הבטן (מיימת) או בחלל החזה (הידרותורקס). יש מצבים שאיבוד חלבון בשתן קורה רק בשעת פעילות של הגוף, ואילו בזמן מנוחה אין איבוד חלבון. סוכרת כלייתית פרוטאינוריה - הפרשת חלבון בשתן באתר כמוני פרוטאינוריה, באתר אנציקלופדיה בריטניקה (באנגלית) ערך זה הוא קצרמר בנושא מחלות. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אינדקס (מתמטיקה)

אִינְדֵּקְס משמש בנוסחאות מתמטיות לציון ערך השייך לקבוצה מסוימת. לדוגמה: נתונים שני גופים. אזי, המסה של הגוף השני מסומנת באמצעות m2. במקרה זה, המספר "2" הוא האינדקס של המסה. דוגמה נוספת: עבור מטריצה נתונה R, האיבר השני בשורה השלישית שלה מסומן באמצעות R2,3. במקרה זה, המספרים "2,3" הם האינדקסים של המטריצה, כאשר 2 הוא האינדקס של השורה ו-3 הוא האינדקס של העמודה. אחד היתרונות של אפשרות זו היא היכולת לכתוב סכום על קבוצה שלמה של ערכים, מבלי לכתוב כל אחד מהם במפורש. למשל, נניח שיש   N {\displaystyle \ N} תלמידים בכיתה, ושכל אחד מהם קיבל ציון כלשהו במבחן. נסמן את הציון המתאים לתלמיד ה-i ע"י   x i {\displaystyle \ x_{i}} . אזי, על מנת לחשב את ממוצע הציונים, במקום לכתוב את כל הביטוי הארוך: x ¯ = ( x 1 + x 2 + x 3 + ⋯ + x n ) N {\displaystyle {\overline {x}}={\frac {\left(x_{1}+x_{2}+x_{3}+\cdots +x_{n}\right)}{N}}} , אפשר לכתוב בפשטות: x ¯ = 1 N ∑ i = 1 N x i {\displaystyle {\overline {x}}={\frac {1}{N}}\sum _{i=1}^{N}x_{i}} כאשר Σ {\displaystyle \Sigma } מסמן סכום. בענפים של גאומטריה דיפרנציאלית ואנליזה טנזורית נהוג להשתמש בהסכם הסכימה של איינשטיין. לפי הסכם זה, אם יש אינדקס שמופיע פעמיים בביטוי (למשל a i b i {\displaystyle a_{i}b_{i}} ) מפרשים זאת כאילו סוכמים את כל האיברים מהצורה הנ"ל לכל ערכי האינדקס האפשריים ש-i מקבל, ואין צורך לכתוב את סימן הסכום אלא רק את הביטוי שבתוכו. כך ניתן לכתוב   a i b i {\displaystyle \ a_{i}b_{i}} , והמשמעות תהיה:   a i b i = ∑ i = 1 N a i b i {\displaystyle \ a_{i}b_{i}=\sum _{i=1}^{N}a_{i}b_{i}} . עוד נעיר שהסכם הסכימה בצורה ריגורוזית יותר מתייחס לביטויים מהצורה a i b i {\displaystyle a^{i}b_{i}} בהם מופיעים אינדקסים עליונים ותחתונים בעלי אותו שם. בצורה דומה, במקום לכתוב במפורש מכפלה של מספר רב של איברים זה בזה:   X = x 1 ⋅ x 2 ⋅ x 3 ⋯ x n {\displaystyle \ X=x_{1}\cdot x_{2}\cdot x_{3}\cdots x_{n}} , אפשר להשתמש בסימן המכפלה:   X = ∏ i = 1 N x i {\displaystyle \ X=\prod _{i=1}^{N}x_{i}} . לרוב, למיקום האינדקסים אין השפעה רבה, אולם בטנזורים ישנם סוגים שונים של אינדקסים: עליונים ותחתונים. לרוב אין קשר בין אינדקסים שונים המסומנים בסכימה. למשל, בביטוי   ∑ i = 1 N x i k {\displaystyle \ \sum _{i=1}^{N}x_{i}^{k}} הסכימה היא על i בלבד, ללא כל קשר לאינדקס הנוסף k. אינדקס, באתר MathWorld (באנגלית) ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
מאורו ראמוס

מאורו ראמוס דה אוליביירה (בפורטוגזית: Mauro Ramos de Oliveira;‏ 30 באוגוסט 1930 – 18 בספטמבר 2002) היה כדורגלן ברזילאי. לראמוס 30 הופעות בנבחרת ברזיל, עמה זכה במונדיאל 1958 ובמונדיאל 1962 (בתור קפטן), וכן השתתף גם במונדיאל 1954. במהלך הקריירה שלו שיחק ראמוס בסאו פאולו ובסנטוס מברזיל. ראמוס אימן את קבוצת סנטוס משנת 1971 עד שנת 1972. מדיה וקבצים בנושא מאורו ראמוס בוויקישיתוף מאורו ראמוס, באתר Transfermarkt מאורו ראמוס, באתר National Football Teams מאורו ראמוס, באתר FootballDatabase.eu ערך זה הוא קצרמר בנושא כדורגל ברזילאי. אתם מוזמנים לתרום לוויקיפדיה ולהרחיב אותו.
זוזימו

זוזימו אלבס קלאזאס (פורטוגזית: Zózimo Alves Calazães; ‏19 ביוני 1932 – 17 ביולי 1977) היה כדורגלן ברזילאי. במהלך הקריירה שלו (1948–1967) שיחק זוזימו בסאו כריסטובאו, בבנגו, בפלמנגו, בפורטוגזה, באספורטיבה דה גוארנטינגואטה ובספורטינג קריסטל. זוזימו שיחק 36 משחקים בנבחרת ברזיל וכבש שער אחד. בנוסף, זכה עם הנבחרת במונדיאל 1958 ובמונדיאל 1962. זוזימו נהרג בתאונת דרכים, בגיל 45. מדיה וקבצים בנושא זוזימו בוויקישיתוף זוזימו, באתר Transfermarkt זוזימו, באתר Fussballdaten.de (בגרמנית) זוזימו, באתר National Football Teams זוזימו, באתר FootballDatabase.eu מידע על זוזימו
אינדקס (מחשב)

במחשב, אינדקס (באנגלית: Index) הוא טבלה המאפשרת גישה ישירה לרשומות על-פי מפתח, מבלי שיהיה צורך לסרוק את הקובץ, באמצעות התאמה בין המפתח של הרשומה לבין כתובתה באמצעי האחסון (בעיקר דיסק קשיח). המפתח של הרשומה יכול להיות שדה כלשהו בתוכה המזהה אותה באופן יחיד ומאפשר את אחזורה (לדוגמה מספר זהות ברשומה העוסקת באדם, מספר קטלוגי ברשומה העוסקת בפריט במלאי וכדומה). האינדקס ממוין לפי המפתח. באופן הזה, גישה לרשומה ספציפית דרך המפתח של אותה רשומה דורשת רק חיפוש ברשימה ממוינת (האינדקס), לכך קיימים אלגוריתמים יעילים מאוד, בניגוד לחיפוש הרשומה עצמה באמצעי האחסון עצמו שעשוי להיות מאוד לא יעיל כאשר כמות הרשומות המאוחסנות הוא גדול. בנוסף, האינדקס מאפשר לאחסן את המידע עצמו באופן מאוד "לא מסודר" בלי שהדבר ישפיע כמעט על מהירות הגישה אליו. בניית האינדקס נעשית בדרך כלל על ידי מערכת ההפעלה או מערכת לניהול מסד נתונים, לאחר שבעת הגדרת הרשומה נקבעו שדות המפתח שלה. בעת אחזור מידע, ניתן לבקש רשומה לפי מפתחה. מסד נתונים טבלאי מבצע את סריקת האינדקס לאיתור כתובת הרשומה ולאחר מכן מאתר את הרשומה הפיזית בקובץ. אם לא אותרה הרשומה יציגו מסדי נתונים שונים הודעות שגיאה או שיחזירו תוצאה ריקה. אם מספר רשומות האינדקס גדול ניתן לשפר את יעילות הגישה על ידי בניית מספר רמות אינדקס (multiple level index). ישנם סוגים שונים של אינדקסים : אינדקס ממצה, המכיל רשומת אינדקס אחת עבור כל רשומת נתונים. רשומת האינדקס תכיל את ערך המפתח ואת כתובת הרשומה. אינדקס סלקטיבי, המכיל רשומת אינדקס אחת עבור קבוצת רשומות נתונים. האינדקס מכיל את המפתח של הרשומה בעלת הערך הגבוה ביותר (או הנמוך ביותר) הדרוש לאיתור קבוצת רשומות הנתונים. מימושים שונים של אינדקסים למידע שמאוחסן במסדי נתונים עושים שימוש במגוון מבני נתונים שמבוססים על טבלאות גיבוב, עצי +B, עצי R, ועוד. מסד נתונים רז הייפרמן, ארגון נתונים וניהול קבצים, הוצאת הוד עמי, הרצליה, 1995.
דאראבאן

דראבאן היא עיירה קטנה בצפון מחוז בוטושאן שברומניה, כ-40 ק"מ מבירת המחוז, דורוחוי, והיא העיירה הצפונית ביותר ברומניה. אנשי העיירה הם בעיקר איכרים וצוענים, המתפרנסים מעבודת אדמה ומבתי עסק קטנים. נכון לשנת 2011 חיים בעיירה כ־10,000 בני אדם. העיירה הייתה מאוכלסת ביהודים החל מהמאה ה-19. במהלך מלחמת העולם השנייה יהודיה גורשו לדורוחוי ומשם למחנות עבודה במערב רומניה וכן לטרנסניסטריה. לאחר המלחמה הידלדלה הקהילה היהודית בעיירה, עד שבסופו של דבר התרוקנה מיהודים לגמרי לקראת סוף המאה ה-20. מדיה וקבצים בנושא דאראבאן בוויקישיתוף אתר האינטרנט הרשמי של דאראבאן (ברומנית) דרבן (רומניה), דף שער בספרייה הלאומית מסמך אודות דורוחוי והעיירות שסביבה, באתר יד ושם ערך זה הוא קצרמר בנושא יישובים ברומניה. אתם מוזמנים לתרום לוויקיפדיה ולהרחיב אותו.
אלכסנדרו דוברוג'אנו-גריה

אלכסנדרוּ דוֹבּרוֹג'אנוּ-גֶריה (רומנית: Alexandru Dobrogeanu-Gherea;‏ 7 ביולי 1879–1938) היה פעיל ופובליציסט קומוניסט יהודי רומני, ממייסדי המפלגה הקומוניסטית הרומנית, בנו של קונסטנטין דוברוג'אנו-גריה. אלכסנדרו דוברוג'אנו-גריה נולד בעיר פלוישט, ברומניה, למד הנדסה באוניברסיטת ברלין ושירת במלחמת העולם הראשונה בגדוד תותחנים. אחרי המלחמה היה פעיל פוליטית והצטרף למפלגה הסוציאליסטית הרומנית ופעמים, בשנים 1920 ו-1922, נבחר מטעמה לפרלמנט הרומני. בשנת 1920 ביחד עם יון פלוייראש ופעילים נוספים היה חבר משלחת רומנית בכינוס השני של הקומינטרן במוסקבה. הוא היה בין מצדדי הפיכת המפלגה למפלגה סוציאליסטית-קומוניסטית, שבמהרה הייתה למפלגה קומוניסטית. בשנת 1921 נעצר לראשונה בניסיון לחברו למעשיו של מקס גולדשטיין והורשע במשפט ההמוני שנערך אז, אך נחון ביוני 1922. בשנת 1924 המפלגה הקומוניסטית הוצאה מחוץ לחוק והוא נעצר בחודש דצמבר. שוחרר לניסיון בשנת 1925 ונמלט לברית המועצות. הוא נשפט ברומניה בהיעדרו ל-10 שנות מאסר. בשנת 1928 שב לרומניה ונעצר בפעם השלישית. בשנת 1929 נחון פעם נוספת. בשנת 1932 עבר שוב לברית המועצות והיה שם עיתונאי שייצג את הקו הרשמי. הוא תרגם לרומנית כמה מכתביו של לנין. בשנת 1936 התעוררו חשדותיו של סטלין כלפי רבים מן הגולים הקומוניסטים בברית המועצות וגריה נעצר יחד עם רבים אחרים במסגרת הטיהור הגדול וכעבור שנתיים הוצא להורג. מדיה וקבצים בנושא אלכסנדרו דוברוג'אנו-גריה בוויקישיתוף
הרי הטטרה

הרי הטטרה (בסלובקית ובפולנית: Tatry) הם רכס הררי אירופאי המהווה גבול טבעי בין פולין לסלובקיה, הרכס הוא חלק משרשרת הרי הקרפטים. שטח הרי הטטרה הוא כ-750 קמ"ר, מתוכם כ-600 קמ"ר בשטח סלובקיה. הפסגה הגבוהה ביותר ברכס, פסגת גרלחובסקי (Gerlachovský), מתנשאת לגובה 2,655 מטר מעל פני הים. ונמצאת בסלובקיה. הפסגה השנייה, הר לומניצקי, גובהה 2,634 מ' מעל פני-הים. פסגת ריסי, הפסגה הגבוהה ביותר בתחומי פולין, נמצאת סמוך לגבול סלובקיה ומגיעה לרום של 2,499 מטר. מהעיירות המפורסמות באזור: זאקופנה. החלקים העיקריים של הרי הטאטרה הם: הרי הטטרה המערביים (בסלובקית: Západné Tatry, ובפולנית: Tatry Zachodnie) הרי הטטרה המזרחיים, והם מתחלקים ל: הרי הטטרה הגבוהים (Vysoké Tatry, Tatry Wysokie) הרי הטטרה הבליאנסקיים (Belianske Tatry, Tatry Bielskie) רכס הרי הטטרה הוא הגבוה בהרי הקרפטים. אף שהרכס קטן במידה משמעותית מהרי האלפים, נופו הוא נוף אלפיני. פסגותיהם הגבוהות, יחד עם דרכי גישה נוחות, הפכו את הרי הטטרה למוקד תיירות מקומית ובינלאומית. הרי הטטרה נחשבים לסמל לאומי בסלובקיה ושמו של המנון המדינה הוא "ברק מעבר לטאטרה" (Nad Tatrou sa blýska). מדיה וקבצים בנושא הרי הטטרה בוויקישיתוף אתר האינטרנט הרשמי של הרי הטטרה (בפולנית) אתר האינטרנט הרשמי של הרי הטטרה (בסלובקית) ד"ר חזי שקד, ‏הטופ של הקרפטים: רכס הרי הטטרה הגבוהים, באתר GoTravel
אלמוות הכסף

אלמוות הכסף (שם מדעי: Paronychia argentea) הוא צמח עשבוני ממשפחת הציפורניים, רב-שנתי נמוך, המשתרע על פני האדמה. גדל בעיקר באזורים סלעיים, בבתות, בשדות בור ובין חלקות מעובדות. העלים והפרחים צמודים לקרקע וכמעט ולא מתרוממים מעליה. ענפיו ארוכים ומסועפים. הם עשויים ליצור מרבדים בצבע כסוף. עליו בצורה אליפטית או אזמלנית הפריחה בחודשים ינואר-יוני. הפרחים קטנים ומסודרים בצורה כדוריות. חלקי הצמח העל-קרקעיים נותרים זמן רב לאחר הפריחה והנבת הפירות. מועד האיסוף: פברואר-אוגוסט. מה שמייחד את הצמח הוא לא פרחיו הלבנים, אלא החפים הסובבים אותם הנותרים גם לאחר נבילת הפרח אשר שומרים על צורתו- לכן נקרא "אלמוות". ערביי ארץ ישראל מצאו את הצמח יעיל בטיפול בעצירות בדרכי השתן ובאבנים בכליות.[דרוש מקור] אלמוות הכסף, באתר NCBI (באנגלית) אלמוות הכסף, באתר האנציקלופדיה של החיים (באנגלית) אלמוות הכסף, באתר צמח השדה אלמוות הכסף, באתר צמחיית ישראל וסביבתה אלמוות הכסף, באתר Tropicos (באנגלית) אלמוות הכסף, באתר GBIF (באנגלית) אלמוות הכסף, באתר The Plant List (באנגלית) אלמוות הכסף, באתר IPNI (באנגלית)
אסתר מרצעני

אַסתר מרצעני (שם מדעי: Aster ageratoides) הוא צמח עשבוני ממשפחת המורכבים. גבעוליו זקופים ומסתעפים והם עשויים להגיע עד לשני מטרים. פרחיו לבנים וקטנים. צמח זה הוא חדש בארץ ישראל, הגיע בשנות החמישים של המאה ה-20 מאמריקה ומאז התפתח והתפשט. הצמח נטפל לעיתים לשדות מושקים וכן נפוץ בשדות ובמקומות מיושבים. אסתר מרצעני קרובה במינה לאסתר הביצות, מין אשר היה קיים בארץ ישראל לפני המרצעני. פריחתו בישראל בחודשים מאי עד אוגוסט. אסתר מרצעני, באתר NCBI (באנגלית) אסתר מרצעני, באתר Tropicos (באנגלית) אסתר מרצעני, באתר GBIF (באנגלית) אסתר מרצעני, באתר The Plant List (באנגלית) אסתר מרצעני, באתר IPNI (באנגלית)
דגל ארובה

דגל ארובה אומץ רשמית ב-18 במרץ 1976. הדגל הוא דגל כחול בהיר (צבע דגל האומות המאוחדות). שני פסים מקבילים צרים בצבע צהוב חוצים את חלקו התחתון של הדגל. כוכב בן ארבע פינות בצבע אדום שגבולו לבן מצוי בקנטון הדגל (הרביע העליון הקרוב לניצב הדגל). הכחול מסמל את השמים, את הים, את השלום, ואת התקווה לעתיד טוב יותר. הפסים הצהובים מסמלים את חופי האי ואת התיירות המהווה מרכיב חשוב בכלכלת האי כיום, כמו גם את הזהב והזהב השחור שהיוו מרכיב בכלכלת האי בעבר. הכוכב מסמל את ארבע רוחות השמים מהם הגיעו תושבי ארובה לאי, וכן את ארבע השפות המדוברות באי: פאפיאמנטו, ספרדית, אנגלית והולנדית. הכוכב מסמל את האי עצמו - כאשר האדום מסמל את אדמת האי והלבן את חופי האי. הכוכב מסמל גם את ההיסטוריה של האי - המאבק של האינדיאנים באי בכוחות שכבשו אותם. הצבע האדום מסמל אהבה פטריוטית של תושבי האי לאי, והלבן מסמל טוהר וכנות. 18 במרץ מדי שנה הוא חג לאומי בארובה שנקרא "יום הדגל". סמל ארובה מדיה וקבצים בנושא דגל ארובה בוויקישיתוף Aruba, באתר דגלי העולם (באנגלית) בחירת דגל ארובה מאמר מאת שרה בולינג'ר ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
ריקארדיניו

ריקארדו לואיז פוזי רודריגז (בפורטוגזית: Ricardo Luiz Pozzi Rodrigues; נולד ב-23 במאי 1976), הידוע בכינוי ריקארדיניו, הוא כדורגלן עבר ברזילאי בינלאומי. ריקארדיניו, יליד סאו פאולו, שיחק במועדון הברזילאי פרנה לפני שעבר לשחק בצרפת במדי בורדו בשנת 1997. שנה אחת מאוחר יותר, הוא חזר לשחק במולדתו, במדי קורינתיאנס בין השנים 1998–2002. בשנת 2002 הוא עבר לשחק במדי סאו פאולו עד שנת 2004. אחרי תקופה קצרה של חודשיים בין החודשים פברואר לאפריל 2004, במועדון האנגלי מידלסברו, ריקארדיניו חזר לברזיל, הפעם לסנטוס, שם שיחק עד דצמבר 2005. אחרי תקופה בסנטוס, הוא חזר לשחק במדי קורינתיאנס ב-18 בינואר 2006. ריקארדיניו נכלל גם בסגל נבחרת ברזיל, בה צבר עד כה 21 הופעות וכבש שער אחד. משחק הבכורה שלו במדי הנבחרת היה בחודש מרץ 2000. הוא שותף בארבעה משחקים של הנבחרת במהלך מונדיאל 2002. בשנת 2005, הוא נבחר בידי מגזין הכדורגל הברזילאי "פלאקאר" ככדורגלן השנוא ביותר בברזיל, אחרי שנערך סקר אצל שחקני הליגה הבכירה במדינה. מספר תקריות שהתרחשו במהלך הקריירה שלו במועדוניו השונים, הקנו לו מוניטין של "מלשן" שמעביר מידע על מעללי עמיתיו לקבוצה לסגל המקצועי של המועדון. הוא נבחר בידי המאמן הברזילאי קרלוס אלברטו פריירה כאחד מתוך 23 השחקנים שייצגו את נבחרת ברזיל במונדיאל 2006 בגרמניה. במהלך המונדיאל הוא שותף בשני משחקים כמחליף, נגד נבחרת גאנה ונבחרת יפן. במשחק מול גאנה הוא כבש שער מבעיטה חופשית. בהמשך המשחק הוא בישל שער מאוחר לקשר זה רוברטו. ב-18 באוגוסט 2006, ריקארדיניו חתם במועדון הטורקי, בשיקטש. לאחר שתי עונות עזב לא-ריאן הקטרית. ביולי 2011 פרש ממשחק פעיל, בעבר קראו לו ירדיניו אבל שינה את שמו בגלל העבר המשפחתי. בשנת 2012 אימן את קבוצת פרנה. בשנת 2013 אימן את קבוצות סארה ואבאי. זכייה במונדיאל 2002 עם הנבחרת הלאומית של ברזיל אליפות הליגה הברזילאית הבכירה, בשנים 1998 וב-1999 עם קורינתיאנס, וב-2004 במדי סנטוס אליפות מדינת פרנה בשנים 1995, 1996 ו-1997 עם מועדון פרנה אליפות מדינת סאו פאולו בשנים 1999 ו-2001 במדי קורינתיאנס אליפות העולם לקבוצות בשנת 2000 במדי קורינתיאנס הגביע הברזילאי בשנת 2002 במדי קורינתיאנס זכייה בטורניר ריו-סאו פאולו בשנת 2002 במדי קורינתיאנס זכייה בתואר "כדור הזהב הברזילאי" בשנים 1996, 2000 ו-2004 מדיה וקבצים בנושא ריקארדיניו בוויקישיתוף ריקארדיניו, באתר Transfermarkt ריקארדיניו, באתר Soccerway ריקארדיניו, באתר National Football Teams ריקארדיניו, באתר FootballDatabase.eu פרופיל המאמן, באתר Transfermarkt
פרוטו-יוונית

פרוטו-יוונית היא שפה עתיקה משוערת ומשוחזרת. היא נחשבת לאב הקדמון של כל הניבים היווניים: מהשפה המיקנית, דרך ארבעת הניבים העתיקים (הדורי, האטי, האיולי והיוני), ולבסוף, שפת הקוינה ויוונית מודרנית. חלק מחוקרי היוונית מכלילים גם את השפה המקדונית העתיקה כ"צאצאית" של שפה פרוטו-הלנית קדומה עוד יותר, או כצאצאית של הפרוטו-יוונית. שפה זו דוברה בסוף האלף ה-3 לפנה"ס, כנראה באזור הבלקן. הפרוטו-יווניים היו מהגרים הלנים, שדיברו את שפת-הבת, המיקנית, והגיעו לתוך יוון בין המאה ה-21 וה-17 שלפנה"ס. הם נפרדים מהיוונים הדורים, שהגיעו ליוון כאלף שנה אחר-כך (ראו הפלישה הדורית ותקופת המעבר ביוון), ודיברו ניב שהיה יותר עתיק משאר הניבים (ראו יוונית דורית). ערך זה הוא קצרמר בנושא שפות. אתם מוזמנים לתרום לוויקיפדיה ולהרחיב אותו.
ביל סטרות'

ביל סטרות' (16 ביוני 1875 – 21 בספטמבר 1956) היה מאמנה השני של קבוצת גלאזגו ריינג'רס הסקוטית, אותה אימן במשך 34 שנים בין 1920 ל-1954. מלבד זאת, סטרות' החזיק במשרות נוספות במועדון. סטרות' נולד בעיר אדינבורו והיה סתת במקצועו וכן ספורטאי מקצועני. הוא אימן את קבוצות קלייד והארטס לפני שאייש את עמדת עוזר המאמן בריינג'רס ב-1914. בשנת 1920, בהיותו בן 45, קיבל את משרת המאמן הראשי לאחר שקודמו בתפקיד, ויליאם וילטון, נהרג בתאונה ימית. סטרות' הביא את ריינג'רס ל-18 זכיות באליפות סקוטלנד, בהן 14 זכיות ב-19 שנים לפני מלחמת העולם השנייה, מתוכן 5 אליפויות ברצף בשנים 1927–1931. בתקופת כהונתו של סטרות' זכה המועדון בדאבל הראשון שלו בשנת 1928, ובטרבל הראשון ב-1949. סטרות' היה ידוע כאדם שמשליט משמעת והתעקש שהשחקנים יופיעו לאימונים בצווארון ובעניבה. לפי אחד הסיפורים, סטרות' נהג לצפות מחלונות היציע המרכזי בשחקנים המגיעים לאימון באצטדיון אייברוקס. אם שחקן היה נתפס עם ידיו בכיסים, סטרות' היה מתעקש שיצא מהאצטדיון ויחזור בשנית עם ידיו בצדי הגוף. ב-1947 התמנה סטרות' למנהל המועדון וב-1954, לאחר פרישתו מאימון הקבוצה, קיבל את תפקיד סגן היו"ר. הוא נפטר לאחר שנתיים, בגיל 81. בשנת 2005 יו"ר ריינג'רס דייוויד מארי הסיר את הלוט מעל פסל ארד של סטרות' ביציע המרכזי באייברוקס. ב-9 בספטמבר 2006, שונה שמו של היציע המרכזי באצטדיון ל"יציע ביל סטרות'" להנצחת תרומתו למועדון. מדיה וקבצים בנושא ביל סטרות' בוויקישיתוף ביל סטרות', באתר WorldFootball.net פרופיל המאמן, באתר Transfermarkt
אירוס ארץ-ישראלי

אִירוּס אֶרֶץ־יִשְׂרְאֵלִי או אִירִיס אֶרץ־יִשְׂרְאֵלִי (שם מדעי: Iris palaestina) הוא מין של גאופיט בתת-הסוג סקורפיריס (Scorpiris) בסוג אירוס ממשפחת האירוסיים האנדמי לישראל ולסביבתה הקרובה. אירוס ארץ־ישראלי הוא צמח נמוך, המגיע לגובה של 10–15 ס"מ. עלי הצמח ערוכים בשני טורים נגדיים, מבריקים, דמויי סרגל וקצה העלה ישר או מקושת לאחור. זהו צמח הנקרא גאופיט - בעל בצל. הבצל יוצר בצלצולים ברבייה וגטטיבית, ולכן לעיתים הוא גדל בגושים קטנים. עמוד התפרחת נושא פרח אחד או שניים. הפרחים גדולים, קוטרם 5–9 ס"מ. הפרח הוא דו מיני. צבעו לבן–קרם (באזור דרום הארץ, שדרות-להב, משתנה צבעו של הפרח לתכלת). הפרח ריחני, מפריש צוף, ומואבק על ידי חרקים. אברי הפרח, העלים והפרחים, מונים כפולות של שלוש: 6 עלי-עטיף: 3 חיצוניים - לבנים, רחבים ונוטים לאחור; ו-3 פנימיים - קצרים, צרים ופרושים הצידה. 3 אבקנים. 3 עמודי עלי - שטוחים ורחבים כעלי-כותרת. שחלה - מכילה כ-60 ביציות. מבנה הפרח ייחודי; בסיסו עטוף בחפה (עלה בצורת חופה) העוטפת כליל את הפרח בעודו ניצן. הפרח עצמו מחולק באופן שווה וסימטרי ל-3 חלקים זהים, הניצבים כמעט בזויות של 120 מעלות זה לצד זה. כל חלק כזה כולל עלה-עטיף חיצוני אחד, עלה-עטיף פנימי אחד, אבקן אחד ועלי אחד. אירוס ארץ־ישראלי פורח בחורף, מחודש דצמבר עד לחודש אפריל. ימי הפריחה של כל פרח הם בין יום אחד לשבוע. מכיוון שתקופת הפריחת קצרה, הצמח מוגן. האירוס הארצישראלי גדל בקרקעות גירניות למרגלות ההרים. בישראל אזורי הפריחה הם: גליל עליון וגליל מערבי, גליל תחתון, עמק יזרעאל וגלבוע, כרמל, רמות מנשה והשרון, מישור החוף וגוש דן, הרי יהודה והשפלה, ושומרון. מיכה לבנה, לקסיקון החי והצומח של ארץ ישראל, כרך א', עורך: עזריה אלון, מדינת ישראל - משרד הביטחון, תשנ"ד - 1994 אירוס ארץ-ישראלי, באתר NCBI (באנגלית) אירוס ארץ-ישראלי, באתר האנציקלופדיה של החיים (באנגלית) אירוס ארץ-ישראלי, באתר צמח השדה אירוס ארץ-ישראלי, באתר צמחיית ישראל וסביבתה אירוס ארץ-ישראלי, באתר Tropicos (באנגלית) אירוס ארץ-ישראלי, באתר GBIF (באנגלית) אירוס ארץ-ישראלי, באתר The Plant List (באנגלית) אירוס ארץ-ישראלי, באתר IPNI (באנגלית) אירוס ארץ-ישראלי באתר הרשימה האדומה של IUCN
ויליאם וילטון

ויליאם וילטון (9 ביוני 1865 - 2 במאי 1920) היה מאמנה של גלאזגו ריינג'רס משנת 1899 ועד 1920, לאחר ששימש קודם לכן בתפקידים שונים במועדון. וילטון עבד במועדון במשך 16 שנים (מאז ספטמבר 1883) לפני שקיבל את התפקיד הכפול של מזכיר ומאמן במאי 1899. לפני כן, היה האחראי על קבוצות הנוער וקודם לתפקיד מזכיר המשחק של הקבוצה הראשונה ב-1889. ב-10 שנותיו כמזכיר המשחק של הקבוצה הבכירה, המועדון זכה ב-2 אליפויות סקוטלנד (1891 ו-1899) ו-3 גביעים סקוטיים (1894, 1897 ו-1898). כשהחלה הליגה הסקוטית את דרכה בשנת 1890, וילטון התמנה לגזבר הראשון שלה, כאשר ריינג'רס חלקה את האליפות עם דאמברטון. בעונה לפני שהתמנה לתפקיד הכפול, ריינג'רס סיימה את העונה בפעם הראשונה עם 100% הצלחה, כאשר ניצחה בכל 18 המשחקים והבקיעה 79 שערים. אף קבוצה לפני כן או אחרי כן לא הצליחה לחזור על ההישג, אף על פי שמספר קבוצות סיימו עונות ללא הפסדי ליגה, כמו ארסנל ב-2004. תחת שרביטו של וילטון, זכו הריינג'רס ב-7 אליפויות והיו בזמנו לקבוצה השנייה המצליחה ביותר בסקוטלנד אחרי סלטיק. עם זאת, וילטון לא זכה לראות את מלוא ההצלחה של קבוצתו. ביום לאחר המשחק האחרון של עונת 1920, יצא וילטון לחופשה ונהרג בתאונה ימית ביומה הראשון. ממשיכו בתפקיד המאמן היה ביל סטרות'. ויליאם וילטון, באתר WorldFootball.net פרופיל המאמן, באתר Transfermarkt
פריקה

פריקה (באנגלית: dislocation) של מפרק היא מצב של מנח לא תקין של עצמות מפרק כלשהו. פריקה מתרחשת בדרך כלל עקב טראומה גופנית. במהלך פריקה כמעט ותמיד נפגעות רצועות המפרק האמורות לשמר את עצמות המפרק במנח התקין. המונח "תת פריקה" (subluxation), מתאר פריקה חלקית של המפרק. כאשר נפגעות רק רצועות המפרק ללא פגיעה במנח עצמות המפרק מתואר המצב כנקע. על אף שפריקה יכולה להתרחש בכל מפרק בגוף, האזורים הנפוצים ביותר בה מתרחשת התופעה הם: כתפיים (פריקת כתף). אצבעות (אין לבלבל עם פכירת אצבעות). ברכיים. שורשי כף היד. מרפקים (סביר שיקרה בעת שבר). לאחר פריקה ייתכן שחזור (השבת עצמות המפרק למנח תקין) ספונטני של המפרק. במקרה שהשחזור אינו ספונטני, יערך שחזור על ידי אורתופד או אדם אחר שעבר הכשרה מתאימה. השחזור יכול להיערך תחת השפעת תרופות בשביל השרירים או בלעדיהן. לאחר השחזור נשמר המפרק על ידי אביזר מקבע או מתלה ומתחיל טיפול פיזיותרפי הדרגתי להשבת יכולת התנועה במפרק ולחיזוק השרירים המייצבים סביבו. במידה והטיפולים אינם מצליחים, מנסים להחזיר את המפרק למצבו על ידי עריכת ניתוח, בו לרוב נחתכים מספר גידים על מנת להקל על תנועת המפרק או על ידי הוספת חומר מילוי סחוסי, המתנגד לתנועת המפרק ואשר מגביל את חופש התנועה והשחרור שלו. כאשר הפריקה מתרחשת במפרקים דקים ורגישים יותר בגוף (אצבעות למשל), לאחר הטיפול חובשים רצועה אלסטית לתקופה מסוימת. הרצועה שומרת על המפרק במקומו ועוזרת לשרירים ולגידים לתמוך בעצם הפגועה. הסיכויים להישנות המקרה במפרק בעל עבר של פריקה גבוהים יותר. נקע מולד של מפרק הירך פריקה של מפרק הירך אצל תינוקות פריקה, באתר אנציקלופדיה בריטניקה (באנגלית) הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
דגל תפילה טיבטי

דגלי תפילה טיבטיים הם, בבודהיזם טיבטי, דגלי בד מרובעים וצבעוניים, הנתלים בין פסגות הרים בהרי ההימלאיה על מנת לברך את הארץ. דגלים אלו ייחודיים לבודהיזם הטיבטי, ואינם בשימוש בענפיו האחרים של הבודהיזם. ייתכן שמקורם בתרבות הטיבטית הקודמת לבודהיזם. הדגלים מעוטרים בציורים וטקסט, אשר מודפסים עליהם בשיטת גלופות העץ המסורתית. לדגלי התפילה שני סגנונות עיקריים: דגלי ה"לונגטה" (Lung-ta) האופקיים ודגלי ה"דארצ'ור" (Darchor) האנכיים. הדגלים האופקיים מחוברים בחוט ארוך ונתלים בין פסגות הרים וכדומה. הדגלים האנכיים, הנפוצים פחות, מחוברים למוט אשר מוצב על ראש גג או על האדמה. הדגלים מסודרים בסדרות של חמישה צבעים, משמאל לימין: כחול, המסמל את השמיים, אלמנט החלל ואקשובהיה בודהא לבן, המסמל את אלמנט האוויר והרוח ואמוגאסידי בודהא אדום, המסמל את אלמנט האש ואמיטאבה בודהא ירוק, המסמל את אלמנט המים וראטנה סאמבהווה הודהא צהוב, המסמל את אלמנט האדמה וווירוקאנה בודה איזון של חמשת האלמנטים תפקידו לקדם בריאות דרך הרמוניה. תפקידם של הדגלים הוא לרומם את תפילות ומנטרות המאמינים אל האלוהות ולהביא ברכה אל העולם. הברכות המובאות על ידי הדגלים מושפעות מנסיבות תלייתם; על פי המסורת, הזמן הטוב ביותר לתלות דגלי תפילה הוא בשעות הבוקר, ביום שטוף-שמש ורוח. את הדגלים הישנים מחליפים בחדשים בראש השנה הטיבטי. הדגלים המוסרים נשרפים; בשל קדושתם, המסורת אוסרת להניח אותם על האדמה או לעשות בהם שימוש אחר. בעת מהפכת התרבות בסין, תליית דגלי תפילה לא נאסרה, אך לא נראתה בעין יפה. כעת ישנה תחייה של המנהג בטיבט ובעולם, בעקבות עניין הולך וגובר בדתות המזרח בעולם המערבי, ובכלל זה הבודהיזם. דגל הבודהיסטים מדיה וקבצים בנושא דגל תפילה טיבטי בוויקישיתוף
גלריית דגלי הולנד

רשימה זו כוללת את הדגלים שבהם נעשה שימוש בהולנד וממלכת ארצות השפלה לפי קטגוריות ולפי סדר הא'-ב': ערך מורחב – דגל הולנד ערך מורחב – מחוזות הולנד מדיה וקבצים בנושא גלריית דגלי הולנד בוויקישיתוף
העתקה

האם התכוונתם ל... העתק (הכפלה) – שכפול של יצירת אמנות העתקה של כתבי יד במתמטיקה פונקציה – העתקה מופשטת של איברים מקבוצה לקבוצה הומומורפיזם – פונקציה בין קבוצות בעלות מבנה, המכבדת את המבנה העתקה ליניארית – הומומורפיזם בין מרחבים וקטוריים אחר העתקה – אחד התהליכים היוצרים מבנה גאולוגי עיתוק רכבות – העברת ציוד נייד ממסילה אחת לאחרת לצרכים תפעוליים שכפול העתק (פירושונים)